Аҭоурых ду змоу абри ҳажәабжь неиҵых ԥхьаҟа ҳнаԥыҩланы заа иаҳҳәаргьы аԥырхагам, абарҭ араҿарақәа ашьҭахь ршьапы аҽуаҩ дзакәымшо, уаҩы иџьеишьартә ҵла дуӡӡақәаны ишрызҳаз, иштәӷәырԥссаз, ес-ҭагалан ҵҩа змам акакан шрықәҳауаз, аха уаҩы ишимҟәыбоз, иара ус рхала иалшәан ишкаԥсоз, рымҵан арымӡ дуқәа ргылан, ауаа ирыԥсшьарҭаны, иажәабжь ҳәарҭаны, иԥшьоу ҭыԥ цқьа дуны ишыҟалаз.